હું ગારોડિયાનગરની ૩૦ વર્ષ જૂની સમસ્યાઓના નિરાકરણને સરળ બનાવવા એક ટીમ બનાવીશ એમ જણાવતાં પરાગ શાહે મિડ-ડે LOCALને કહ્યું હતું કે ‘આ ટીમમાં સ્થાનિક રહેવાસીઓ જેની નિમણૂક કરશે એવી બે વ્યક્તિઓ, BJPના બે અનુભવી કાર્યકરો અને મારા તરફથી બે વ્યક્તિઓ સાથે મળીને કામ કરશે એટલું જ નહીં, મારા પ્લાનને સફળ બનાવવા ઘાટકોપરના પ્રતિષ્ઠિત આર્કિટેક્ટો પણ આ ટીમમાં જોડાશે. આ વિસ્તારની સમસ્યા ૪૦ વર્ષ જૂની છે એનું નિરાકરણ કરવા નગરસેવક અને રહેવાસીઓએ સાથે મળીને કામ કરવું જરૂરી છે. આ કારણે જ આ સમસ્યાઓના નિરાકરણ માટે જુદી-જુદી ટીમ રચવામાં આવશે.’